101η Μηχανοκίνητη Μεραρχία Trieste

{{DISPLAYTITLE:101η Μηχανοκίνητη Μεραρχία Trieste}}

Η 101η Μηχανοκίνητη Μεραρχία Trieste (ιταλικά: 101ª Divisione motorizzata "Trieste") ήταν ένας από τους μηχανοκίνητους σχηματισμούς του Ιταλικού Βασιλικού Στρατού που γνώρισε πολεμική δράση κατά τον Β΄ Παγκόσμιο Πόλεμο. Σχηματίστηκε το 1939 και επιχείρησε στην Αλβανία και την Βόρεια Αφρική, όπου και παραδόθηκε στους Συμμάχους τον Μάιο του 1943.

 Ιστορικό 
Η μεραρχία συγκροτήθηκε το 1939 από στοιχεία της 8ης Μεραρχίας Πεζικού Po. Το 1940 επιστρατεύτηκε, παραμένοντας αρχικά στην Ιταλία ως εφεδρεία και το 1941 στάλθηκε στην Αλβανία.

 Βόρεια Αφρική 
Τον Αύγουστο του 1941 η Trieste στάλθηκε στη Λιβύη, ως τμήμα του Ιταλικού ΧΧ  Μηχανοκίνητου Σώματος. Η μεραρχία συμμετείχε σε όλες τις σημαντικές επιχειρήσεις στη Βόρειο Αφρική, συμπεριλαμβανομένης της Επιχείρησης Σταυροφόρος (Crusader), της μεγάλης αντεπίθεσης των δυνάμεων του Άξονα τον Ιανουάριο του 1941, της Μάχης της Γκαζάλα, της Μάχης στο Μπιρ Χακίμ και της πρώτης και δεύτερης Μάχης του Ελ Αλαμέιν. Στην τελευταία ουσιαστικά διαλύθηκε. Στην Επιχείρηση Σταυροφόρος (Operation Crusader) η Trieste σημείωσε αξιόλογη επιτυχία όταν την 1η Δεκεμβρίου εκμεταλλεύθηκε την υποχώρηση της βρετανικής 4ης Τεθωρακισμένης Ταξιαρχίας για να αποκόψει το Τομπρούκ. Λίγες ημέρες αργότερα υπερασπίστηκε επιτυχώς το Σημείο 208.Far from the short grass: Kildare men in the two World Wars, By James Durney, Page 153, James Durney, 1999 Στη μάχη της Γκαζάλα η μεραρχία διαδραμάτισε ουσιαστικό ρόλο στην καταστροφή της 2ης και της 4ης βρετανικής Τεθωρακισμένης ΤαξιαρχίαςRommel's Lieutenants: The Men Who Served The Desert Fox, By Samuel W. Mitcham, Page 118, Praeger (November 30, 2006) ενώ κατά την πρώτη μάχη του Ελ Αλαμέιν αμύνθηκε σθεναρά καθυστερώντας έτσι την προέλαση των Συμμάχων για αρκετές ώρες και επιτρέποντας με αυτό τον τρόπο στις Γερμανικές δυνάμεις να αντεπιτεθούν επιτυγχάνοντας συντριπτικά αποτελέσματα. Η Trieste συνέχισε να μάχεται ενάντια στους Βρετανούς μέχρι και την τελική αναδίπλωση των δυνάμεων του Άξονα στην Τυνησία. Επισήμως παραδόθηκε στις 13 Μαΐου 1943.

 Διοικητές 
 Αντιστράτηγος Εμίλιο Γκαραβέλλι (Emilio Garavelli), 1 Απριλίου 1941 - 9 Αυγούστου 1939
 Υποστράτηγος Βίτο Φερρόνι (Vito Ferroni), 10 Αυγούστου 1939 - 9 Σεπτεμβρίου 1940
 Αντιστράτηγος Αλεσσάντρο Πιατσόνι (Alessandro Piazzoni), 10 Σεπτεμβρίου 1940 - 10 Δεκεμβρίου 1941
 Αντιστράτηγος Αρνάλντο Άτσι (Arnaldo Azzi), 11 Δεκεμβρίου 1941 - 29 Ιουλίου 1942
 Υποστράτηγος Φραντσέσκο Λα Φέρλα (Francesco La Ferla), 30 Ιουλίου 1942 - 13 Μαΐου 1943
 Υποστράτηγος Φραντσέσκο Ρόνκο (Francesco Ronco), Μάιος 1943

 Παραπομπές 

 Βιβλιογραφία 

 Loi, Salvatore Aggredisci e Vincerai - Storia della Divisione Motorizzata "Trieste", Mursia, Milano

Κατηγορία:Μεραρχίες του Ιταλικού Βασιλικού Στρατού στον Β΄ Παγκόσμιο Πόλεμο